Hemmelighold og skjerming er kritisk nødvendig i alle etterretningsorganisasjoners virke. Etterretningstjenestens oppgave er å belyse utenlandske aktører og fremmede staters intensjoner. Dersom tjenestens kilder, metoder eller kapasiteter blir kjent, kan de vi retter fokuset mot, villede eller skjule sin aktivitet ytterligere. At Etterretningstjenesten arbeider skjermet, gir oss anledning til å levere relevant og eksklusiv beslutningsstøtte med høy troverdighet til våre myndigheter. Vårt hemmelighold er et viktig verktøy for vern av Norge.
Til tross for at de fleste av våre produkter må være graderte, søker vi likevel å være så offentlige som mulig og ønsker å bidra til best mulig opplyst debatt. Eksempler på dette er vår årlige ugraderte trusselvurdering Fokus.
Du kan lese mer om grunnlaget for etterretningsorganisasjoners skjermingsbehov her.